380-kV-Leitung Benken-Mettlen - Alemannische Wikipedia

# 380-kV-Leitung Benken-Mettlen

### Us der alemannische Wikipedia, der freie Dialäkt-Enzyklopedy

Das isch di wuel umschtrittenschti Hochspannigsläitig vu d'r Schwiiz.

Im Jaar 1909 isch d' Stromverbindig vu Sils im Domleschg uf Fällandä vum EWZ fertig wordä. In Bängge het mer aagfange, de Strom mit 'me Underwärch z' transformiere und uf beednä Siitä vum Zürisee i'd Stadt Züri z' schiggä. In Samschtagere befindet sich ä wiiteri Vertäilstaziuu, wu's ä Täil vum Strom tüend abzwiige und i'd Frohalp bi Züri transportiere. D' Frohalp isch käi richtigi Alp. Das isch äs Ussequartier vu Züri mit 'me Unterwärch. Di bis ietz gnännte Läitigsabschnitt händ praktisch niä für Schlagziile gsorget.

Andersch isch es im Kantuu Zug. D' Läitig, wu vu Bängge chunnt, isch ä Gmäinschaftsläitig vu d'r NOK und em EW Züri. Dur ihri Doppeldräht flüüsed Stromspannige vu 220 und 380 Kilovolt. Aawonner beklaged sich über de Elektrosmog. Si händ sich zu 'me Verein zämegschlosse, zum gmäinsam gäge di Energiestrass aaträte. Si wänd zum Bischpil erräiche, ass mer diä Dräht uf d'r Hööchi vu Baar tued under ä Bodä verleggä, was d' Betriiber EWZ und NOK aber ablehnä. Nach langwirigä Verhandligä sind's zum Schluss chuu, ass diä Läitig Gsetzeskonform ischt. Si ändet we d' Gotthardläitig und d' Lukmanierläitig im Underwärch Mettlä bi Inwil im Kantuu Luzärn.

Vun "http://als.wikipedia.org../../../3/8/0/380-kV-Leitung_Benken-Mettlen_e5df.html"

Kategori: Stromleitung

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech